laion/Wikipedia-Exotic huggingface dataset:
মুহাম্মদ আলমগীর

অধ্যাপক ড. মুহাম্মদ আলমগীর খুলনা প্রকৌশল ও প্রযুক্তি বিশ্ববিদ্যালয়ের ৩য় উপাচার্য। ২১ জুলাই ২০১০ সালে বিশ্ববিদ্যালয়ের আচার্য ও বাংলাদেশের রাষ্ট্রপতি আবদুল হামিদ ড.মুহাম্মদ আলমগীর কে খুলনা প্রকৌশল ও প্রযুক্তি বিশ্ববিদ্যালয় ৩য় উপাচার্য হিসেবে নিয়োগ দেন। উপাচার্য হিসেবে নিয়োগের পূর্বে তিনি অত্র বিশ্ববিদ্যালয়ের সিভিল বিভাগের অধ্যাপক হিসেবে নিয়োজিত ছিলেন। মুহাম্মদ আলমগীর ১৬ জুন ১৯৬৩ সালে চাঁদপুর জেলায় জন্মগ্রহণ করেন। অধ্যাপক ড.মুহাম্মদ আলমগীর ঢাকা কলেজ হতে ১৯৮০ সালে বিজ্ঞান বিভাগ থেকে এইচএসসি পাশ করেন। তিনি ১৯৮১ সালে বাংলাদেশ প্রকৌশল বিশ্ববিদ্যালয় (বুয়েট) এর সিভিল ইঞ্জিনিয়ারিং ভর্তি হোন এবং ১৯৮৬ সালে বিএসসি ও ১৯৮৯ সালে এমএসসি শেষ করেন। জাপানের সাগা ইউনিভার্সিটি থেকে ১৯৯৬ সালে পিএচডি এবং ১৯৯৮ সালে পোস্ট ডক্টরাল গবেষণা শেষ করেন। ২০ সেপ্টেম্বর ১৯৮৬ সালে বাংলাদেশ ইনস্টিটিউট অব টেকনোলজি,খুলনা (বর্তমান খুলনা প্রকৌশল ও প্রযুক্তি বিশ্ববিদ্যালয়) এর সিভিল বিভাগের প্রভাষক পদে যোগদান করেন। ২৩ সেপ্টেম্বর ১৯৯০ সালে তিনি সহকারী অধ্যাপক পদে, ২৭ ডিসেম্বর ১৯৯৮ সালে সহযোগী অধ্যাপক এবং ১৯ মে ২০০২ সালে অধ্যাপক পদে পদোন্নতি পান। তিনি বিভিন্ন মেয়াদে খুলনা প্রকৌশল ও প্রযুক্তি বিশ্ববিদ্যালয় এর বিভিন্ন হলের প্রভোষ্ট, সিভিল ইঞ্জিনিয়ারিং বিভাগের বিভাগীয় প্রধান এবং ২০০৭-০৯ মেয়াদে সিভিল ইঞ্জিনিয়ায়ং অনুষদের ডীন হিসেবে দায়িত্ব পালন করেন। তিনি ৫ অক্টোবর ২০১৩ সাল থেকে ২ বছরের মেয়াদে বিশ্ববিদ্যালয় মঞ্জুরী কমিশন (ইউজিসি) এর খন্ডকালীন সদস্য হিসেবে কাজ করেছেন। তিনি ২১ জুলাই ২০১০ থেকে ২ আগস্ট ২০১৮ পর্যন্ত ২ মেয়াদে খুলনা প্রকৌশল ও প্রযুক্তি বিশ্ববিদ্যালয়(কুয়েট) এর উপাচার্য হিসেবে কর্মরত ছিলেন। বর্তমানে (১৬ জুন ২০১৯ থেকে) তিনি বিশ্ববিদ্যালয় মঞ্জুরী কমিশন (ইউজিসি) এর সদস্য হিসেবে কর্মরত আছেন। শিক্ষা ও গবেষয়ানার কাজে তিনি ২৬ টি দেশে ভ্রমণ করেছেন এবং দেশ বিদেশের বিভিন্ন জার্নালে ২৪২ টি গবেষণাপত্র প্রকাশ করছেন। আজীবন ফেলো, ইঞ্জিনিয়ার্স ইনস্টিটিউশন, বাংলাদেশ খুলনা প্রকৌশল ও প্রযুক্তি বিশ্ববিদ্যালয় "বাংলাদেশ বিশ্ববিদ্যালয় মঞ্জুরী কমিশন"। http (ইংরেজি ভাষায়)। সংগ্রহের তারিখ ২০১৯-০৯-২৯।  "alamgir"। Prof. Dr. Muhammed Alamgir (ইংরেজি ভাষায়)। ২০১৯-০৯-২৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৯।  "ইউজিসি সদস্য হিসেবে প্রফেসর ড. মুহাম্মদ আলমগীরের যোগদান | শিক্ষাঙ্গন"। ittefaq। ২০১৯-১০-০২ তারিখে মূল থেকে আর্কাইভ করা। সংগ্রহের তারিখ ২০১৯-১০-০২।
রাজকালী বাড়ি মন্দির

রাজকালী বাড়ি মন্দির বাংলাদেশের কুমিল্লা জেলার চান্দিনায় অবস্থিত একটি হিন্দু উপসনালয়। পাশাপাশি দু’টি শিব লিঙ্গ নিয়ে গঠিত এ মন্দির। তিন শ বছর আগে স্থাপিত সনাতন ধর্মাবলম্বীদের স্থাপত্য শিল্পকর্মের নিদর্শন হিসেবে এটি পরিচিত। ২০১০ সালে ভক্তবৃন্দের সহায়তায় সংস্কারের পর প্রত্নতাত্ত্বিক স্থাপনা হিসেবে এটিকে সংরক্ষণের উদ্যোগ নেয়া হয়। মন্দিরটি ঢাকা- চট্টগ্রাম মহাসড়কের পাশে অবস্থিত হওয়ায় পর্যটকদের জন্যে এটি খুব সহজে ভ্রমণস্থল হিসেবে পরিচিতি পায়। রাজকালী বাড়ি মন্দির চান্দিনা উপজেলা শহরের প্রধান ফটক থেকে ১শ’ গজের মধ্যে পুরাতন গ্রান্ড ট্রাংক রোডের পাশে অবস্থিত। মন্দিরের বাম ও ডান পাশে রয়েছে প্রায় ৪৫ ফুট উচ্চতার দুইটি শিব মন্দির। মন্দিরের অভ্যন্তরে শ্বেত পাথরের ২টি শিব লিঙ্গ ও বাইরের দিকে পেছনে রয়েছে প্রায় পৌনে ৩ একর পরিমারে বিশাল দীঘি। ১৬৭০ খ্রিষ্টাব্দে তৎকালীন মির্জা হুসাইন আলীর পৃষ্ঠপোষকতায় সনাতন ধর্মের লোকজনের ধর্মীয় উপসনা করার জন্য মন্দিরটি নির্মাণ করে। মন্দির টিকে টিকিয়ে রাখার জন্য সনাতন ধর্মের লোকজন কাজ করেন। মন্দিরের উপরে পরগাছা বট বৃক্ষের শিকড় গজিয়ে ভিতরে প্রবেশ করেছিল। ২০১০ সালে ভক্তবৃন্দের সহযোগিতায় কিছুটা সংস্কারের পর মন্দির দুইটি সুরক্ষা করা হয়েছে। শিব মন্দির দুটির উচ্চতা হলো মাটি হতে ৪৫ ফুট। মন্দির দুইটি বৌদ্ধ মন্দিরের আদলে নির্মিত এমন তথ্য থাকলেও সনাতন ধর্মীয় নেতাদের অনেকেই বলছেন ওই মন্দির দুইটি ভারতের দক্ষিণেশ্বর কালী মন্দিরের আদলে নির্মিত হয়েছে। প্রত্নতত্ত্ব বিভাগ কুমিল্লার মতে তৎকালীন রাজ্যের বরকামতার শেষ জমিদার ভূকৈলাশরাজ বরকামতার উপর দিয়ে বয়ে যাওয়া ক্ষীর নদীর পাড়ে বরকামতা বাজার (বর্তমানে চান্দিনা বাজার) নামে বাজার প্রতিষ্ঠা করেন। চান্দিনার বিশাল জলাশয়ের পাড়ে বেশকিছু পুরাকীর্তির ধ্বংসাবশেষ ওই আমলে পাওয়া যায়। এর সাথে কিছুসংখ্যক বৌদ্ধ মূর্তিও উদ্ধার হয়। ৭৪ শতাংশ ভূমি ঝুড়ে রয়েছে মন্দিরের অবস্থান। "ইতিহাসের সাক্ষী চান্দিনার রাজকালী বাড়ি মন্দির"। দৈনিক ইত্তেফাক। ২৯ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৯।  BanglaNews24.com। "Print চান্দিনায় রাজকালী বাড়ির কমিটি গঠন"। banglanews24.com (ইংরেজি ভাষায়)। সংগ্রহের তারিখ ২০১৯-০৯-২৯।  বাংলাদেশ, আজকের (২০১৯-০৩-১২)। "কুমিলার চান্দিনার রাজকালী বাড়ির মন্দির ইতিহাসের সাক্ষী | Ajker Bangladesh" (ইংরেজি ভাষায়)। সংগ্রহের তারিখ ২০১৯-০৯-২৯।  "কালের-সাক্ষী-চান্দিনার-রাজকালী-বাড়ি-মন্দির"। ই বেলা।
এ. কে. সি. সুন্দারাভেল

এ. কে. সি. সুন্দারাভেল একজন ভারতীয় রাজনীতিবিদ ছিলেন যিনি আম্মা মাক্কাল মুনেত্র কড়গমের রাজনীতির সাথে যুক্ত ছিলেন। ১৯৯১ সালে তিনি তামিলনাড়ু বিধানসভার একজন সদস্য হিসেবে নির্বাচিত হয়েছিলেন। তিনি ২০১৯ সালের ৬ এপ্রিল সড়ক দুর্ঘটনায় ৭০ বছর বয়সে মৃত্যুবরণ করেন। "Tamil Nadu Assembly Election Results in 1991"। www.elections.in। সংগ্রহের তারিখ ২৯ সেপ্টেম্বর ২০১৯।  "Tiruppattur Assembly Constituency Election Result"। www.resultuniversity.com। সংগ্রহের তারিখ ২৯ সেপ্টেম্বর ২০১৯।  "Former AIADMK MLA Sundaravel dies in ghastly road accident"। News Today। ৬ এপ্রিল ২০১৯। সংগ্রহের তারিখ ২৯ সেপ্টেম্বর ২০১৯।  "Former AIADMK MLA, 2 others killed in mishap"। United News of India। সংগ্রহের তারিখ ২৯ সেপ্টেম্বর ২০১৯।  "Former MLA killed as SUV rams lorry"। The Times of India। ৭ এপ্রিল ২০১৯। সংগ্রহের তারিখ ২৯ সেপ্টেম্বর ২০১৯।
জোকার (২০১৯-এর চলচ্চিত্র)

জোকার একটি ২০১৯ সালের মার্কিন মনস্তাত্ত্বিক থ্রিলার চলচ্চিত্র। টড ফিলিপসের পরিচালিত চলচ্চিত্রটির চিত্রনাট্য লিখেছেন পরিচালক এবং স্কট সিলভার। ডিসি কমিক্স চরিত্রের উপর ভিত্তি করে নির্মিত এ চলচ্চিত্রে অভিনয় করেছেন জোকার চরিত্রে জোয়াকিন ফিনিক্স। ওয়ার্নার ব্রোস. পিকচার্স পরিবেশিত এ চলচ্চিত্রের মাধ্যমে ডিসি ব্ল্যাক, তথা ডিসি-ভিত্তিক একক চলচ্চিত্র নির্মাণ শুরু হল। চলচ্চিত্রটি জোকারের উৎপত্তিকে দেখায়। ১৯৮১ সালের পটভূমিতে নির্মিত। এটি ব্যর্থ স্ট্যান্ড-আপ কমেডিয়ান আর্থার ফ্লেককে কেন্দ্র করে গড়ে উঠেছে, যে কিনা গোথাম সিটিতে অপরাধের জগৎ নির্মাণ করে। পার্শ্বচরিত্রে আরো অভিনয় করছেন রবার্ট দে নিরো, জেজি বিটজ এবং ফ্রান্সেস কনরয়। ১৯৮১ সালে আর্থার ফ্লেক নামের ব্যর্থ এক কমেডিয়ান গোথাম সিটিতে অপরাধমূলক কর্মকাণ্ডের জাল বিস্তার করে। সমাজের নিম্ন আয়ের ও বঞ্চিত মানুষের কষ্ট, নিপীড়ন, অবজ্ঞা,অত্যাচার ইত্যাদি ফুটে ওঠেছে সিনেমাটিতে। একজন মানুষ কে কি ভাবে শিকর/অস্তিত্ব হীন করে ফেলে তার পরিবেশ ও সমাজ, তাই ফুটে ওঠেছে সিনেমায়। Kit, Borys (জুন ১৩, ২০১৮)। "Warner Bros. Shifts DC Strategy Amid Executive Change-Up"। The Hollywood Reporter। জুন ১৩, ২০১৮ তারিখে মূল থেকে আর্কাইভ করা। সংগ্রহের তারিখ জুন ১৫, ২০১৮।  Kharu, Muvic (জুন ১৩, ২০১৮)। "ট্রেলার জোকার মুভি"। Salenhanh। সংগ্রহের তারিখ জুন ১৩, ২০১৯।  Chitwood, Adam (অক্টোবর ২২, ২০১৮)। "Exclusive: 'Joker' Actor Shea Whigham Reveals Who He Plays, Teases Unique Filming Experience"। Collider। মে ১৮, ২০১৯ তারিখে মূল থেকে আর্কাইভ করা। সংগ্রহের তারিখ আগস্ট ৩১, ২০১৯।  Ashurst, Sam; Chapman, Matt (এপ্রিল ৩, ২০১৯)। "Joaquin Phoenix's Joker film release date, plot, cast, trailer and everything you need to know"। Digital Spy। সেপ্টেম্বর ১৭, ২০১৮ তারিখে মূল থেকে আর্কাইভ করা। সংগ্রহের তারিখ এপ্রিল ৯, ২০১৯।  দাপ্তরিক ওয়েবসাইট ইন্টারনেট মুভি ডেটাবেজে জোকার (ইংরেজি) অলমুভিতে জোকার (ইংরেজি)
উত্তরবঙ্গ কৃষি বিশ্ববিদ্যালয়

উত্তরবঙ্গ কৃষি বিশ্ববিদ্যালয় ভারতের পশ্চিমবঙ্গ রাজ্যের উত্তরাংশে কোচবিহার জেলার পুন্ডিবাড়িতে অবস্থিত একটি কৃষি বিশ্ববিদ্যালয়। এটি কোচবিহার শহর থেকে ১৫ কিলোমিটার দূরে অবস্থিত। এই বিশ্ববিদ্যালয়ে উদ্যানপালন, কৃষিবিদ্যা, ও কৃষি ইঞ্জিনিয়ারিং পড়ানো হয়ে থাকে। এটি ২০০১ সালে প্রতিষ্ঠিত। "UBKV Prospectus" (পিডিএফ)। সংগ্রহের তারিখ ২৩ জুন ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "UBKV Acts"। www.bareactslive.com। সংগ্রহের তারিখ ২৩ জুন ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ]
এম.এম রেজাউল করিম

মীর মোহাম্মদ রেজাউল করিম (জন্ম : ১৯৩৫ - ২৯ অক্টোবর ২০০৫) ছিলেন একজন বাংলাদেশী কূটনীতিক। মৃত্যুর আগে তিনি বিএনপি চেয়ারপারসন খালেদা জিয়ার উপদেষ্টা হিসেবে দায়িত্ব পালন করেন। রেজাউল করিম ঢাকা বিশ্ববিদ্যালয় থেকে অর্থনীতিতে স্নাতক, করাচি বিশ্ববিদ্যালয় থেকে জনপ্রশাসনে স্নাতকোত্তর, ফ্ল্যাচার স্কুল অফ ল অ্যান্ড ডিপ্লোমাসি থেকে স্নাতকোত্তর ডিগ্রি অর্জন করেছেন। একাত্তরের মুক্তিযুদ্ধের সময় রেজাউল করিম পাকিস্তান হাই কমিশনে লন্ডনে প্রথম কূটনৈতিক হিসাবে দায়িত্ব পালন ছিলেন। তিনি এখানে ডেপুটি হাই কমিশনার হিসাবে দায়িত্ব পালন করেন এবং ১৯৭০ এর দশকের শেষদিকে ভারতে চলে যান। তিনি চীন, ইরাক, ইরান এবং রাশিয়ার রাষ্ট্রদূত এবং শ্রীলঙ্কা ও যুক্তরাজ্যের হাই কমিশনার হিসাবে দায়িত্ব পালন করেন। তিনি ১৯৯২ সালে বিদেশী চাকরি থেকে অবসর গ্রহণ করেন। রেজাউল করিম বাংলাদেশ জাতীয়তা বাদী দল-বিএনপির চেয়ারপারসন খালেদা জিয়ার উপদেষ্টার দায়িত্ব পালন করেছেন। করিম সালমাকে বিয়ে করেছিলেন। একসাথে তাদের তিনটি সন্তান জালাল, শাহেদ ও সীমা ছিল। তার নাতি-নাতনি হলেন শাইদা, আলিসা এবং জায়েদ। "Ambassador MM Rezaul Karim passes away in Cairo"। bdnews24.com। ২৮ অক্টোবর ২০০৫। সংগ্রহের তারিখ ১৪ সেপ্টেম্বর ২০১৬।  Rashid, Harun (৮ নভেম্বর ২০০৫)। "In Memoriam Ambassador Rezaul Karim As I knew him"। The Daily Star। ১৫ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৬।  "Rezaul Karim appointed as Ambassador to Egypt"। bdnews24। ১৭ জুন ২০০৫। সংগ্রহের তারিখ ১৪ সেপ্টেম্বর ২০১৬।
সালেহ কামবোহ মসজিদ

সালেহ কামবোহ মসজিদ (উর্দু: صالح کمبوہ مسجد‎‎) হল একটি মসজিদ যেটি পাকিস্তানের পাঞ্জাব প্রদেশের লাহোরে অবস্থিত। মসজিদটি তৈরি করেন মুহাম্মাদ সালেহ কামবোহ যিনি শাহজাহানের শাসনামলে রাজদরবারে ঐতিহাসিক হিসেবে কাজ করেছিলেন। মসজিদটি আওরঙ্গজেবের শাসনামলে নির্মিত হলেও এর মাঝে শাহজাহানি আমলের স্থাপত্যরীতির বৈশিষ্ট্য বিদ্যমান। মুহাম্মাদ সালেহ কামবোহ মুঘল সম্রাট শাহজাহানের শাসনামলে একজন খোশনবিশ ও রাজ দরবারে ঐতিহাসিক হিসেবে কাজ করেছেন। তিনি শাহজাহানের জীবনীগ্রন্থ শাহজাহাননামা সংকলনের সাথে যুক্ত ছিলেন। এছাড়া তিনি পাঁচশ সৈন্যের সেনাপতি ছিলেন ও পাঞ্জাব প্রদেশের গভর্নর হিসেবে দায়িত্ব পালন করেছেন। মসজিদটি ১৬৫৯ সালে সালেহ কামবোহ কর্তৃক নির্মিত হয়। মসজিদটি আওরঙ্গজেবের শাসনামলে নির্মিত হলেও মসজিদটির মাঝে শাহজাহানি যুগের বৈশিষ্ট্য বিদ্যমান। এর মাঝে লতানো আরবেস্ক, একত্রিত কাশি, দেয়ালচিত্র ও লতানো খিলান বিদ্যমান যা শাহজাহানি যুগের স্থাপত্যশৈলীর পরিচয় বহন করে। মসজিদটিতে তিনটি গম্বুজ বিদ্যমান। মসজিদটির সম্মুখভাগে সংস্কার কার্যক্রম চললেও এটিতে এখনো শিলালিপি বিদ্যমান। মসজিদটির অভ্যন্তরভাগের দেয়াল ওয়াজির খান মসজিদ ও সুনেহরি মসজিদের অনুকরণে নির্মিত হয়েছিল। রাই বাহাদুর কানহাইয়ালাল তার বই তারিক-ই-লাহোর এ লিখেছেন: অসাধারণ এই মসজিদটি মোচি তোরণের ভিতরে অবস্থিত। মোচি তোরণে ঢোকা যেকোনো মানুষ শুরুতেই এই চমৎকার ও বর্ণময় মসজিদটি দেখতে পায়। ছোট এই মসজিদটি একসময় অত্যন্ত হৃদয়গ্রাহী ও সুন্দর ছিল। আঞ্জুমান-ই-তাহরান মোচি তোরণ নামের এক স্থানীয় কর্তৃপক্ষ মসজিদটি দেখাশোনা করে থাকে। পাঞ্জাব প্রদেশের প্রত্নতত্ত্ব বিভাগ মসজিদটিতে সংরক্ষিত স্থাপনা বলে ঘোষণা করে। মসজিদটির সম্মুখভাগে কিছু দোকান বিদ্যমান যা মসজিদটির সৌন্দর্য হ্রাস করেছে। "The historic Saleh Kamboh Mosque in state of shambles — is WCLA listening?"। Daily Times। ১৯ জুলাই ২০১৮। সংগ্রহের তারিখ ২৯ সেপ্টেম্বর ২০১৮।  "Saleh Kamboh Mosque"। Pakistan Today। ২৮ নভেম্বর ২০১৫। সংগ্রহের তারিখ ১৭ জানুয়ারি ২০১৮।  "LAHORE: Committee on Saleh Kamboh mosque yet to meet"। Dawn। ৩১ আগস্ট ২০০৪। সংগ্রহের তারিখ ১৭ জানুয়ারি ২০১৮।  "Saleh Kamboh – 450-year old mosque"। Pakistan Today। ২৫ সেপ্টেম্বর ২০১৬। সংগ্রহের তারিখ ১৭ জানুয়ারি ২০১৮।  উইকিমিডিয়া কমন্সে সালেহ কামবোহ মসজিদ সংক্রান্ত মিডিয়া রয়েছে।
নরম্যান রিড

নরম্যান রিড (ইংরেজি: Norman Reid; জন্ম: ২৬ ডিসেম্বর, ১৮৯০ - মৃত্যু: ৬ জুন, ১৯৪৭) কেপটাউনের নিউল্যান্ডস এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২১ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে বোলিং করতেন তিনি। ১৯২০-২১ মৌসুম থেকে ১৯২৩-২৪ মৌসুম পর্যন্ত নরম্যান রিডের প্রথম-শ্রেণীর খেলোয়াড়ী জীবন চলমান ছিল। উইজডেন ক্রিকেটার্স অ্যালমেনাকে তাকে প্রতিভাবান ফিল্ডার হিসেবে উল্লেখ করা হয়েছিল। ১৯২০ থেকে ১৯২৩ সালে ওয়েস্টার্ন প্রভিন্সের কার্যকরী অল-রাউন্ডার হিসেবে পরিচিতি লাভ করেন। মূলতঃ দূর্দান্ত ফিল্ডিংয়ের কারণে তাকে জাতীয় দলে অন্তর্ভুক্ত করা হয়েছিল। কভার পয়েন্ট অঞ্চলে ফিল্ডিং করতেন তিনি। ১৯২১-২২ মৌসুমে অরেঞ্জ ফ্রি স্টেটের বিপক্ষে সেরা ক্রীড়াশৈলী প্রদর্শন করেন। ব্যাট হাতে নিয়ে অপরাজিত ৮১ রান তুলেন। ক্রিকেট খেলার পাশাপাশি রাগবি খেলায়ও দক্ষতা প্রদর্শন করেছেন। ১৯১২ ও ১৯১৩ সালে অক্সফোর্ড থেকে রাগবিতে ব্লুধারী হন। ১৯১৪ থেকে ১৯১৮ সময়কালের যুদ্ধে বীরত্বপূর্ণ কাজের স্বীকৃতিস্বরূপ ডিএসও ও এমসি উপাধিতে ভূষিত হন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নরম্যান রিড। ২৬ নভেম্বর, ১৯২১ তারিখে কেপটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। ঐ টেস্টে তিনি ১১ ও ৬ রান তুলেন ও দুই উইকেট পেয়েছিলেন। ফলশ্রুতিতে, তাকে আর টেস্ট খেলায় অংশগ্রহণের জন্যে আমন্ত্রণ জানানো হয়নি। ৬ জুন, ১৯৪৭ তারিখে ৫৬ বছর বয়সে কেপটাউনে নরম্যান রিডের দেহাবসান ঘটে। তার মৃত্যু মর্মান্তিকভাবে ঘটেছিল বলে জানা যায়। পরবর্তীতে ব্রায়ান বাসানো ও ডেভিড ফ্রিড অনুসন্ধান করে জানান যে, মানসিকভাবে বিপর্যস্ত স্ত্রী তাকে খুনের পর নিজে আত্মহত্যা করে। নরম্যান রিডের লাশ ১৮ জুন, ১৯৪৭ তারিখে তার শয়নকক্ষে খুঁজে পাওয়া যায়। তবে, মৃত্যু সনদে ৫ কিংবা ৬ জুন তারিখের কোন এক রাতে খুন করা হয়েছে বলে উল্লেখ করা হয়। তার ভ্রাতা - অ্যালান রিড ও ফ্রাঙ্ক রিড প্রথম-শ্রেণীর ক্রিকেটে ওয়েস্টার্ন প্রভিন্স দলে অংশগ্রহণ করেছেন। "South Africa – Players by Test cap"। ESPNCricinfo। সংগ্রহের তারিখ ২১ সেপ্টেম্বর ২০১৯।  "South Africa – Test Batting Averages"। ESPNCricinfo। সংগ্রহের তারিখ ২১ সেপ্টেম্বর ২০১৯।  "South Africa – Test Bowling Averages"। ESPNCricinfo। সংগ্রহের তারিখ ২১ সেপ্টেম্বর ২০১৯।  David Frith, Silence of the Heart ব্রুস রিড বুস্টার নুপেন নরম্যান ইয়ার্ডলি এক টেস্টের বিস্ময়কারী খুন হওয়া ক্রিকেটারদের তালিকা দক্ষিণ আফ্রিকান টেস্ট ক্রিকেটারদের তালিকা ক্রিকেট ও রাগবি ইউনিয়ন খেলোয়াড়দের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে নরম্যান রিড (ইংরেজি) ক্রিকেটআর্কাইভে নরম্যান রিড (সদস্যতা প্রয়োজনীয়) (ইংরেজি)
পাপিয়া অধিকারী

পাপিয়া অধিকারী একজন বাঙালি ভারতীয় অভিনেত্রী । অধিকারী ভারতের পশ্চিমবঙ্গ রাজ্যের কলকাতায় জন্মগ্রহণ করেছিলেন। ১৯৮৫ সালে তিনি প্রথম সোনার সংসারে অভিনয় করেছিলেন।রতিশ দে সরকার পরিচালিত সিনেমা সোশনে কাণ্ডে লাক্কির মুখ্য চরিত্রে অভিনয় করেছেন ।অধিকারী এই অভিনয়ের জন্য পশ্চিমবঙ্গ সরকারের সেরা অভিনেত্রীর পুরস্কার পেয়েছিলেন। তিনি হেরোইনের চরিত্রে পাশাপাশি বেশ কয়েকটি বাংলা চলচ্চিত্রের ভূমিকা পালন করেছিলেন। অধিকারী ছোট পর্দায় গাছকৌতো, চোখের তারা তুই এবং গ্যাংস্টার গঙ্গার মতো বাংলা টেলি সিরিয়ালগুলিতেও অভিনয় করছেন সোনার সংসার প্রতিজ্ঞা স্বর্ণামোয়ার ঠিকানা মৌনা মুখার আংগামা প্রতীক পথে জেতে জেতে নিশি বধু অবসর প্রতীষোধ (২০০৪ চলচ্চিত্র) পতি পরম গুরু রাজার মেয়ে পারুল সম্প্রদান মায়ার আদর সোনাকা হানশি খুশি ক্লাব গোলাপ ক্রেজি গোলাপ প্রভানী কিন্তু গাল্পো নয় বাবলি মনির মাঝে তুমি সতেরই সেপ্টেম্বর "Papiya Adhikari"। photogallery.navbharattimes.indiatimes.com। সংগ্রহের তারিখ ২০১৯-০৯-০১।  "Papiya Adhikari - Movies, Biography, News, Age & Photos"। BookMyShow। সংগ্রহের তারিখ ২০১৯-০৯-০১।  "Papiya Adhikari joins the cast of Gangster Ganga - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৯-০১।  Bangaliana, Sholoana। "Colors Bangla New Serial Gachkouto | Sholoanabangaliana Portal" (ইংরেজি ভাষায়)। ২০১৯-০৯-০১ তারিখে মূল থেকে আর্কাইভ করা। সংগ্রহের তারিখ ২০১৯-০৯-০১।  ইন্টারনেট মুভি ডেটাবেজে পাপিয়া অধিকারী (ইংরেজি)
শ্যাম লাহা

শ্যাম লাহা (২৬ নভেম্বর ১৯১১- ২৫ অক্টোবর ১৯৭৩) বাংলা ও হিন্দি চলচ্চিত্রের একজন অভিনেতা ছিলেন। তিনি কৌতুক অভিনয়ের জন্য পরিচিত ছিলেন। শ্যাম লাহা ১৯১১ সালে ব্রিটিশ ভারতের কলকাতায় জন্মগ্রহণ করেছিলেন। তাঁর আসল নাম কাশীনাথ শীল। লাহা বঙ্গবাসী কলেজিয়েট স্কুল থেকে ম্যাট্রিক পাস করেন । লখনউয়ের বাঙালি ক্লাবের একটি অনুষ্ঠানে অভিনয়ে পাহাড়ি সান্যাল মুগ্ধ হয়ে তাঁকে বাঙালি পরিচালক অভিনেতা প্রমথেশ বড়ুয়ার সাথে পরিচয় করিয়ে দিয়েছিলেন। দেবকি বোসের ছবি চণ্ডীদাসে অভিনয় করার পরে লাহা জনপ্রিয় হয়েছিলেন। ১৯৩৪ সালে তিনি প্রথম অ্যানিমেটেড বাংলা চলচ্চিত্র পিয়ার ব্রাদার্সে অভিনয় করেছিলেন।সংগীত পরিচালক রাই চাঁদ বোড়াল লাহার সাথে তাঁর স্বাধীন এমএলবি প্রযোজনা সংস্থা গঠন করেছিলেন। তিনিবিভিন্ন ছবিতে কৌতুক অভিনেতা হিসেবে কাজ করেছেন। নবদ্বীপ হালদারের সাথে কৌতুক জুটিতে অভিনয় করেছিলেন। পিয়ার ব্রাদার্স ভাগ্যচক্র ধুপ ছাওন পাঞ্জেরী ধরতি মাতা সেপারা জিন্দেগি মিলান দম্পতি সুধারানী মরুতীর্থ হিংলাজ একটি রাত মানিক জোড়া সাদ্দাম কলো ছায়া নৌকাডুবি নীলাচলে মহাপ্রভু নীরুদাসি সাত নাম্বার কায়েদী হানাবাড়ী উত্তর ফাল্গুনি ইন্দ্রাণী (চলচ্চিত্র) লক্ষ টাকা ভানু গোয়েন্দা জহর অ্যাসিস্ট্যান্ট বসন্ত বিলাপ দেয়া নেয়া সাড়ে চুয়াত্তর জমালয়ে জীবন্ত মানুষ অ্যান্টনি ফিরিঙ্গি শ্রীমান পৃথ্বীরাজ "Bhanu Bandyopadhay: A Tribute To The Legendary Comedian In His Birth Anniversary"। ২৬ আগস্ট ২০১৬। ২০১৮-০৩-২৭ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৮।  "Shriman Prithviraj"। ২০১৮-০৩-২১ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৮।  Ashish Rajadhyaksha, Paul Willemen। "Encyclopedia of Indian Cinema"। ২০১৮-০৩-২১ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৮।  ইন্টারনেট মুভি ডেটাবেজে শ্যাম লাহা (ইংরেজি)
বাংলাদেশের আন্তর্জাতিক টুয়েন্টি২০ ক্রিকেটে সর্বোচ্চ রান সংগ্রাহকের তালিকা

আন্তর্জাতিক টুয়েন্টি২০ বা টি-২০ ক্রিকেট খেলার এমন একটি রূপ যা দু’টি দেশের জাতীয় ক্রিকেট দলের মধ্যে খেলা হয়ে থাকে এবং এতে প্রত্যেক দল ২০ ওভার করে খেলে থাকে। ২০০৬ সালে বাংলাদেশ সর্বপ্রথম আন্তর্জাতিক টুয়েন্টি২০ ক্রিকেট ম্যাচ খেলে জিম্বাবুয়ের বিপক্ষে। বাংলাদেশের হয়ে ৭৬ ম্যাচে ৭৬ ইনিংস খেলে ১৫৬৭ রান নিয়ে বাংলাদেশের আন্তর্জাতিক টুয়েন্টি২০ ক্রিকেটে সর্বোচ্চ রান সংগ্রাহকের তালিকার শীর্ষে আছেন সাকিব আল হাসান।
আল বারা ইবনে মালিক

আল বারা ইবনে মালিক হলেন মুহাম্মাদ (স:)|মুহাম্মদ (স:) এর একজন সাহাবী। তিনি দীর্ঘদিন মুহাম্মদ এর সংস্পর্শে ছিলেন। কিন্তু তারপরও তিনি খুব সংখ্যক হাদীস বর্ণনা করেছেন। তিনি ছিলেন মূলত একজন যোদ্ধা সাহাবী। আবু হাতেমের মতে, মুহাম্মাদ (স:) এর সেবক আনাস ইবনে মালিকের বৈমাত্রেয় ভাই হলেন আল বারা ইবনে মালিক । তবে সা’দের মতে তিনি ইবনে মালিকের আপন ভাই। তাদের মায়ের নাম উম্মু সুলাইম। ইবনে হাজার বলেছেন, ‘শুরাইক ইবনে সামহার জীবনীতে দেখা যায়, তিনি আল বারা ইবনে মালিকের বৈমাত্রেয় ভাই। তাঁদের উভয়ের মায়ের নাম সামহা। পক্ষান্তরে আনাস ইবনে মালিকের মা যে উম্মু সুলাইম এই ব্যাপারে কোন সন্দেহ নাই।' আল বারা ইবনে মালিক কখন ইসলাম ধর্মে দীক্ষিত হয়েছেন সে সম্পর্কে বিস্তারিত জানা যায় না। তবে মুহাম্মাদ মদীনায় হিজরত করার পর কোন এক সময়ে তিনি মুসলিম হয়েছিলেন। শুধুমাত্র বদর যুদ্ধ ছাড়া আল বারা ইবনে মালিক অন্যান্য সকল যুদ্ধে অংশগ্রহণ করেন। এমনকি তিনি হুদায়বিয়ার সন্ধির সময়েও উপস্থিত ছিলেন। মসায়লামা আল কাজ্জাবের বিরুদ্ধে ইয়ামামার প্রান্তরে ইয়ামামার যুদ্ধ হয়েছিলো। সে যুদ্ধে আল বারা ইবনে মালিক বীরত্বপূর্ণ ভূমিকা পালন করেন। এই যুদ্ধে খালিদ বিন ওয়ালিদ ছিলেন সেনাপতি। যুদ্ধের এক পর্যায়ে আল বারা ইবনে মালিক চিৎকার করে বলে উঠেন, “হে মদীনার অধিবাসীগণ, আজ তোমরা অন্তর থেকে মদীনার চিন্তা মুছে ফেলো, আজ তোমাদের অন্তরে শুধু আল্লাহ ও জান্নাতের স্মরণ বিদ্যমান থাকাই বাঞ্ছনীয়।” আল বারা ইবনে মালিক মুসায়লামার বাহিনীকে প্রতিরোধ করেন এবং তাদের কোণঠাসা করে ফেলেন। তারা পালিয়ে প্রাচীরবেষ্টিত বাগানের ভেতরে চলে যায় এবং প্রধান দরজা বন্ধ করে ভেতরে অবস্থান করে। কথিত আছে এই সময় আল বারা ইবনে মালিক কে প্রাচীরে ওপারে ছুড়ে ফেলা হয়। তিনি বাগানে প্রবেশ করে দরজা খুলে দিলে মুসলিম বাহিনী ভেতরে প্রবেশ করে এবং যুদ্ধে জয়লাভ করে। এই যুদ্ধে তার দেহে ৮০টি ক্ষত তৈরী হয়েছিলো বিভিন্ন তরবারী, তীর ও বর্শার আঘাতে। আল বারা ইবনে মালিক ইরাকের হীরক যুদ্ধে অংশগ্রহণ করেন। এই যুদ্ধেও তিনি অনবদ্য ভূমিকা রাখেন। যুদ্ধচলাকালীন সময়ে আনাস দুর্গের প্রাচীর টপকানোর সময় শিকলে আটকে পড়েন। দুর্গবাসীরা তাকে দুর্গের ভেতরে টেনে নেওয়ার সময় আল বারা ইবনে মালিক তাকে উদ্ধার করেন। শিকল এত গরম ছিলো যে আল বারা ইবনে মালিক এর হাতের মাংস পুড়ে হাড় বেরিয়ে যায়। আল বারা ইবনে মালিক পারস্য তথা বর্তমান ইরানের তুসতার যুদ্ধে অংশগ্রহণ করেন। এই যুদ্ধে তিনি আবু মূসা আল আশআরীর বাহিনীর ডান ভাগের অধিনায়ক ছিলেন। কথিত আছে তিনি এই যুদ্ধে শতাধিক সৈন্যকে হত্যা করেন। হিজরী ১৭ সালে উমার বসরার ওয়ালী মুগীরা ইবনে শু’বাকে অপসারণ করেন এবং তার স্থানে আবু মূসা আল আশআরীকে নিয়োগ প্রদান করে। আবু মূসা মদীনা থেকে বসরা যাওয়ার সময় ২৯ জন ব্যক্তিকে সাথে নিয়ে যান, আল বারা ইবনে মালিক ছিলেন তাদের মধ্যে একজন। আল বারা ইবনে মালিক গান গাইতে পছন্দ করতেন। তিনি সাহাবীদেরকে উট চরানোর গান গেয়ে শোনাতেন। তিনি মুহাম্মাদ (স:) সাথে ভ্রমণ অবস্থায় গান গাওয়া শুরু করলে মুহাম্মাদ বলেন, ‘মহিলাদের কথা একটু মনে রেখো।’ এই কথা শুনে তিনি চুপ হয়ে যান। তুসতারের যুদ্ধের সময় হরমুজান নামক এক সৈন্যের সাথে যুদ্ধ করার সময় আল বারা ইবনে মালিক মারা যান। তার অস্ত্র-শস্ত্র এবং যুদ্ধের পোশাক ৩০ হাজার মুদ্রায় বিক্রি করা হয়। মাবুদ, মুহাম্মাদ আব্দুল (২০০৮)। আল বারা ইবনে মালিক। বাংলাদেশ ইসলামিক সেন্টার। পৃষ্ঠা চতুর্থ খন্ড, পৃষ্ঠা ৯।  মাবুদ, মুহাম্মাদ আব্দুল (২০০৮)। আল বারা ইবনে মালিক। বাংলাদেশ ইসলামিক সেন্টার। পৃষ্ঠা ঢাকা।  মাবুদ, মুহাম্মাদ আব্দুল (২০০৮)। আল বারা ইবনে মালিক। ঢাকা: বাংলাদেশ ইসলামিক সেন্টার। পৃষ্ঠা চতুর্থ খন্ড, ১২।  প্রবেশদ্বার:  সুফিবাদ জীবনী ইসলাম
তুলাইব ইবনে উমাইর

তুলাইব ইবন উমাইর (মৃত্যু- ১৩ হিজরি) মুহাম্মদ এর একজন খ্যাতনামা সাহাবা। তিনি রাসুল এর মামাত ভাই ছিলেন ও রাসুলের ফুফু আরওয়া এর পুত্র ছিলেন। তুলাইব ইবনে উমাইর এর মুলনাম নাম তুলাইব ও ডাকনাম আবু আদী । তার পিতার নাম উমাইর ইবনে ওয়াহাব এবং নাম আরওয়া বিনতে আব্দুল মুত্তালিব,যিনি রাসূল এর ফুফু ছিলেন । তুলাইব ইবনে উমাইর কুরাইশ বংশের বনী-আবদী শাখার সন্তান । তুলাইবের ইসলাম পূর্ব জীবন সম্পর্কে তেমন কিছু জানা যায় না । তবে তিনি ইসলামের প্রাথমিক পর্বেই ইসলাম গ্রহণ করেছিলেন তার ইতিহাস পাওয়া যায় । আল-হারেস আত-তাঈমী বলেন, রাসূলুল্লাহ মক্কার দারুল আরকাম বা আরকামের গৃহে অবস্থানকালে ‘তুলাইব’ ইবন উমাইর ইসলাম গ্রহণ করেন। ইসলাম গ্রহণের পরে তার মা আরওয়া বিনতে আব্দুল মুত্তালিব ইসলাম গ্রহণের জন্য অনুরোধ করে পরে তার মা ইসলাম গ্রহণ করে । ইসলাম গ্রহণকারী সবাই কুরাইশদের দ্বারা কম-বেশি শারীরিক নির্যাতনের স্বীকার হয়েছিল মক্কায় অবস্থানকালে । একদিন তুলাইব ও হাতিব ইবনে আমর মক্কার ‘আজইয়াদে আসগার’ এলাকায় নামায আদায় করছইলেন। মক্কার তৎকালীন দুই অত্যাচারী ইবনুল আসদা ও ইবনুল গায়তালা তা দেখে ফেলে এবং তারা তুলাইব ও হাতেবের ওপর পাথর নিক্ষেপ করে আক্রমণ চালায় । হাতেব ও তুলাইব প্রায় এক ঘণ্টা যাবত সে আক্রমণ প্রতিহত করেন এবং প্রাণ বাঁচিয়ে কোন রকমে পালিয়ে যান। কিন্তু অত্যাচারের চরম মাত্রায় বেড়ে তিনি হাবশাগামী ২য় দলটির সাথে হাবশায় হিজরত করেন। সেখানে কিছুকাল সুস্থভাবে অবস্থান করছিলো । কিন্তু কিছুদিন পরে তারা একটি গুজব শুনে যে, মক্কাবাসীদের সকলে ইসলাম গ্রহণ করেছে । এমন গুজব শুনে যারা হাবশা থেকে মক্কায় ফিরে আসেন তাদের মধ্যে তুলাইবও ছিলেন। এরপর তুলাইব মক্কাতেই কিছুকাল অবস্থান করেন । তারপর আবার মদীনায় হিজরত করেন। মদীনায় তিনি হযরত আবদুল্লাহ্ ইবন সালামা আল-আজলানীর অতিথি হন। এবং নাবী মুনজির ইবন আমর আস-সায়েদীর সাথে তার ইসলামী ভ্রাতৃ সম্পর্ক প্রতিষ্ঠা করে দেন । মুহাম্মাদ ইবন উমারের ও তাবারীর বর্ণনা মতে হযরত তুলাইব বদর যুদ্ধে যোগদান করেন। অবশ্য মূসা ইবন উকবা,মুহাম্মাদ ইবন ইসহাক ও আবূ মাশার বদর যুদ্ধে যাঁরা যোগদান করেন তাদের নামের তালিকায় তুলাইবের নামটি উল্লেখ করেননি। বদর যুদ্ধের পর থেকে মৃত্যু পর্যন্ত তার কর্মকান্ডের আর কোন বর্ণনা ইতিহাসে পাওয়া যায়না ।তবে ধারণা করা হয় তিনি আরো যুদ্ধেও অংশগ্রহণ করেছেন । ১৩ হিজরির জামাদিউল উলা মাসে আজনাদাইন যুদ্ধে তিনি শাহাদাত বরণ করেন। তবে মুসয়াব ইবন আবদিল্লাহ বলেনঃ তিনি ইয়ারমুক যুদ্ধে শহীদ হন। মৃত্যুকালে বয়স হয়েছিল ৫৩ বছর। লেখকঃ ড. মুহাম্মাদ আবদুল মাবুদ। (বইঃ আসহাবে রাসূলের জীবনকথা – দ্বিতীয় খন্ড)।  [আনসাবুল আশরাফ-১/৮৮]।  [তাবাকাত-৩/১২৩]।  [আল ইসাবা - ২/২৩৩-২৩৪]।  [আনসাবুল আশরাফ-১/১১৭]।  [সীরাতু ইবন হিশাম-১/৩২৪, ৩৬৬]।  [তাবাকাত-৩/১২৪, আল-ইসতীয়াব]।
আল বারা বিন মারুর বিন শাখার

আল বারা ইবনে মারুর হলেন মুহাম্মাদ(সাঃ) এর একজন সাহাবী। তার প্রকৃত নাম আল বারা এবং ডাকনাম আবু বিশর। আল বারা ইবনে মারুর ছিলেন একজন ধনী সাহাবী। মদীনার অনেক দুর্গ ও উদ্যানের মালিক ছিলেন তিনি। তিনি মৃত্যুর পূর্বে তার সম্পদের এক তৃতীয়াংশ মহাম্মদ(সাঃ) কে দান করে যান। মুহাম্মাদ(সাঃ) সেই সম্পদ গ্রহণ করেন এবং আল বারা ইবনে মারুর এর পুত্রকে তা উপহার হিসেবে প্রদান করেন। আল বারা ইবনে মারুর মদীনার খাজরাজ গোত্রের বনু সালামা শাখায় তার জন্ম। তার বাবার নাম মারুর ইবনে সাখার এবং মায়ের নাম আর রুবাব বিনতে নুমান। তার মা আউস গোত্রের নেতা সাদ ইবনে মুয়াজের ফুফু। আল বারা ইবনে মারুর আকাবার সর্বশেষ বাইয়াতের পূর্বে ইসলাম গ্রহণ করেন। অনেকের মতে তিনি আকাবার প্রথম বাইয়াতে তিনি ইসলাম গ্রহণ করেছিলেন। আল বারা ইবনে মারুর যখন ইসলাম গ্রহণ করেন তখন মুসলমানদের কিবলা ছিলো জেরুজালেমের পবিত্র মসজিদ বাইতুল মাকদাস। কিন্তু আল বারা ইবনে মারুর সেই দিকে মুখ ঘুরিয়ে নামাজ পড়তে অস্বীকৃতি জানান। তিনি চাইতেন মক্কার কাবা ঘর যেন কিবলা হয়। তিনি কাবার দিকে মুখ ঘুরিয়ে নামাজ পড়া শুরু করেন। কিন্তু এটা ছিলো তখনকার ইসলামী বিধি বিধানের স্পষ্ট লঙ্ঘন। অন্যান্য সাহাবীরা তাকে নিষেধ করে। কিন্তু আল বারা ইবনে মারুর কারো কথা না শোনায় শেষ পর্যন্ত তা মুহাম্মাদের কাছে বিচার দেওয়া হয়। মুহাম্মাদ আল বারা ইবনে মারুর কে বাইতুল মাকদাসের দিকে মুখ ঘুরিয়ে নামাজ পড়তে আদেশ দেন এবং তিনি তা মেনে নেন। ইসলাম গ্রহণের মাত্র ২ মাস পরেই আল বারা ইবনে মারুর মারা যান। মদীনায় মৃত্যুবরণকারী প্রথম সাহাবী তিনি। হিজরতের পর মুহাম্মাদ তার কবরে যান এবং জানাজার নামাজ পড়েন। মাবুদ, মুহাম্মাদ আব্দুল (২০০৮)। আল-বারা' ইবনে মা'রুর। ঢাকা: বাংলাদেশ ইসলামিক সেন্টার। পৃষ্ঠা চতুর্থ খন্ড, ১৪।  মাবুদ, মুহাম্মাদ আব্দুল (২০০৮)। আল-বারা' ইবনে মা'রুর। ঢাকা: বাংলাদেশ ইসলামিক সেন্টার। পৃষ্ঠা চতুর্থ খন্ড, ১৭।  প্রবেশদ্বার:  সুফিবাদ জীবনী ইসলাম